’n Mens kan twyfel. Ook ’n kind van God kan twyfel. Hoe kan ’n mens bo die twyfel uitkom? Nie deur vir mekaar te sê dat twyfel by die geloof sou behoort nie. Ons help mekaar deur die ander dan weer te wys op die HERE. Deur mekaar daarop te wys wie die HERE is en dat jy en elke mens vir 100% op die HERE se Woord kan bou en vertrou. Deur mekaar te wys op die gebed om die Gees wat jou weer wys wie die HERE is. Jy sien dit ook in die gesprek tussen Maria en Gabriël gebeur. Maria vra hoe dit tog moontlik is. Dan kry ons nie een of ander wetenskaplike verklaring nie. Ons kry nie ’n verklaring waardeur ons dit as mense kan verstaan nie. Nee, Gabriël wys ons wie die HERE is! Maria dit is die rede hoekom dit moontlik is: “Want geen ding sal by God onmoontlik wees nie.” ’n Mens kan vanuit die twyfel weer tot sekerheid kom deur jou aan die HERE toe te vertrou. Dat wil Hy ons gee. Maria vertrou haar aan die betroubare God toe: “Laat dit met my gaan volgens U woord.” Vs 37